คำสั่งกรุงเทพมหานคร ที่ 3716/2549 เรื่อง มอบอำนาจให้ผู้อำนวยการสำนักงบประมาณกรุงเทพมหานครปฏิบัติราชการแทนผู้ว่าราชการกรุงเทพมหานคร

คำสั่งกรุงเทพมหานคร
คำสั่งกรุงเทพมหานคร
ที่ ๓๗๑๖/๒๕๔๙
เรื่อง
มอบอำนาจให้ผู้อำนวยการสำนักงบประมาณกรุงเทพมหานครปฏิบัติราชการแทน
ผู้ว่าราชการกรุงเทพมหานคร
 

โดยที่เป็นการสมควรมอบอำนาจในการอนุมัติการโอน หรือเปลี่ยนแปลงรายละเอียดงบประมาณรายจ่ายของผู้ว่าราชการกรุงเทพมหานครเพิ่มเติมจากคำสั่งกรุงเทพมหานคร
ที่ ๑๒๗๑/๒๕๓๔ ลงวันที่ ๒๕ มีนาคม ๒๕๓๔ ตามที่ได้เคยมอบอำนาจไว้แล้ว ทั้งนี้ เพื่อให้การปฏิบัติงานเป็นไปด้วยความคล่องตัวมากยิ่งขึ้น

อาศัยอำนาจตามความในมาตรา ๘๑ แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘ ประกอบกับข้อ ๒๔ (๑) ของระเบียบกรุงเทพมหานคร ว่าด้วยการกำหนดประเภทรายรับ
- รายจ่าย และการปฏิบัติเกี่ยวกับงบประมาณ พ.ศ. ๒๕๓๓ จึงมอบอำนาจให้ผู้อำนวยการสำนักงบประมาณกรุงเทพมหานครปฏิบัติราชการแทน
ในการอนุมัติเปลี่ยนแปลงรายละเอียดงบประมาณรายจ่ายหมวดค่าครุภัณฑ์ ที่ดินและสิ่งก่อสร้าง
เฉพาะกรณีมีข้อผิดพลาดคำพิมพ์ผิด พิมพ์เกิน หรือพิมพ์ตกหล่น ซึ่งไม่มีผลทำให้วงเงินงบประมาณเปลี่ยนไป
และไม่กระทบต่อวัตถุประสงค์เดิมที่ปรากฏในข้อบัญญัติงบประมาณรายจ่ายประจำปี

ทั้งนี้ ตั้งแต่บัดนี้เป็นต้นไป[๑]


สั่ง
ณ วันที่ ๓๑ ตุลาคม พ.ศ. ๒๕๔๙
อภิรักษ์
โกษะโยธิน
ผู้ว่าราชการกรุงเทพมหานคร









วัชศักดิ์/ผู้จัดทำ
๑๕
ธันวาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๒๕ ง/หน้า ๖๓/๔ ธันวาคม ๒๕๔๙